ประกาศสํานักงานคณะกรรมการอาหารและยาเรื่อง การแสดงฉลากของผลิตภัณฑ์กําจัดตัวเบียนภายนอกของสัตว์เลี้ยงชนิดผงโรย-------------------------------- อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศของ ผลิตภัณฑ์ชนิดผงโรยที่นํามาใช้ประโยชน์ในการกําจัดตัวเบียนภายนอกของสัตว์เลี้ยง เช่น เห็บ หมัด ไร ต้องปฏิบัติตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดง สาระสําคัญดังต่อไปนี้ (1) ประโยชน์ ใช้กําจัดตัวเบียนภายนอกของสัตว์เลี้ยง เช่น เห็บ หมัด ไร (แจ้งตามวัตถุประสงค์ของผลิตภัณฑ์ รวมทั้งกรณีห้ามใช้กับสัตว์ชนิดใดด้วย) (2) วิธีใช้ 1. ทําความสะอาดสัตว์เลี้ยง จากนั้นให้ผูกล่ามไว้ในกรงหรือบริเวณ ซึ่งอับลมและวัตถุอันตราย ชื่อผลิตภัณฑ์ไม่ฟุ้งกระจายได้ง่าย และให้สวมตะกร้อครอบปาก เพื่อป้องกันสัตว์เลี้ยงเสียหรือกลืนวัตถุอันตราย ชื่อผลิตภัณฑ์ จากนั้นให้โรยวัตถุอันตราย/ชื่อ ผลิตภัณฑ์บาง ๆ บนตัวสัตว์ให้ทั่วและลูบให้วัตถุอันตราย/ชื่อผลิตภัณฑ์สัมผัสถึงผิวหนัง โดยเฉพาะบริเวณอุ้งเท้า ง่ามเท้า ภายหลัง 1 ชั่วโมง จึงนําสัตว์เลี้ยงมาแปรงขน เพื่อให้ตัวเบียนร่วงหลุดแล้วทําความสะอาดสัตว์เลี้ยงอีกครั้งหนึ่ง เพื่อมิให้วัตถุอันตราย ชื่อผลิตภัณฑ์ตกค้างบนตัวสัตว์ 2. กรณีที่มีกรงสัตว์ ให้เคลื่อนย้ายไปยังบริเวณที่ไม่เกิดการฟังกระจายของวัตถุอันตราย ชื่อผลิตภัณฑ์ได้ง่าย จากนั้นให้โรยวัตถุอันตราย ชื่อผลิตภัณฑ์ โดยรอบภายในกรงเพื่อกําจัดตัวเบียนที่อาจกลับมาติดสัตว์เลี้ยงอีก ภายหลัง 1 ชั่วโมงให้ทําความสะอาดกรงจนปราศจากวัตถุอันตราย ชื่อผลิตภัณฑ์ก่อนปล่อยสัตว์เลี้ยงเข้าไป 3. ควรใช้ในกรณีที่พบร่องรอยของตัวเบียนบนตัวสัตว์ และบริเวณที่อยู่ของสัตว์เท่านั้น ไม่ควรใช้ติดต่อกันเป็นประจํา (3) วิธีเก็บรักษา ปิดฝาให้สนิท เก็บไว้ในที่มิดชิด ห่างจากเด็ก อาหาร และสัตว์เลี้ยง (4) ค่าเดือน 1. ห้ามรับประทาน 2. วัตถุอันตราย ชื่อผลิตภัณฑ์นี้สามารถตกหล่นและฟุ้งกระจายได้ ควรใช้ด้วยความระมัดระวังเพื่อป้องกันมิให้เป็นพิษต่อผู้ใช้และผู้อื่น 3. ขณะใช้ให้นําผ้าปิดจมูก ปาก และสวมถุงมือทุกครั้ง เพื่อป้องกันการหายใจเอาละอองวัตถุอันตราย ชื่อผลิตภัณฑ์เข้าไปและป้องกันการสัมผัสกับผิวหน้าของผู้ใช้ 4. เมื่อเสร็จจากการใช้ต้องรีบล้างมือ ชําระล้างร่างกายให้สะอาดและเปลี่ยนเสื้อผ้าใหม่ทันที 5. ขณะใช้ระวังอย่าให้วัตถุอันตราย ชื่อผลิตภัณฑ์เข้าตา จมูก ปากของสัตว์เลี้ยง 6. ไม่ควรใช้วัตถุอันตราย ชื่อผลิตภัณฑ์นี้กับสัตว์เลี้ยงที่ป่วย หรืออ่อนแอ ลูกสัตว์ สัตว์ที่กําลังตั้งท้องหรือให้นมลูก 7. ห้าม ทิ้งภาชนะบรรจุ หรือวัตถุอันตราย/ชื่อผลิตภัณฑ์ลงในแม่น้ํา ค คลอง แหล่งน้ําสาธารณะ (5) วิธีแก้พิษเบื้องต้น 1. หากถูกผิวหนัง ให้ล้างออกด้วยน้ําจํานวนมากๆ ถ้าเปื้อนเสื้อผ้าให้รีบถอดออกแล้วเปลี่ยนใหม่ทันที 2. หากเข้าตา ให้รีบล้างด้วยน้ําเ สะอาดจนอาการระคายเคืองทุเลา หากไม่ทุเลาให้ไปพบแพทย์ 3. หากกลืนกินวัตถุอันตราย ชื่อผลิตภัณฑ์ รีบทําให้อาเจียนโดย ให้ดื่มน้ําสะอาด 2 แก้ว แล้วทําการล้วงคอ แล้วรีบนําผู้ป่วยส่งแพทย์ทันที พร้อมภาชนะบรรจุ ฉลาก หรือใบแทรกวัตถุอันตรายชื่อผลิตภัณฑ์นี้ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักรหรือส่งออกนอก ราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538ผู้มีอํานาจลงนาม - ประกาศ ณ วันที่ 18 กรกฎาคม พ.ศ. 2538 บรรเทา อื้อกุล(นายบรรเทา อื้อกุล)เลขาธิการคณะกรรมการอาหารและยา